**Rosenbækken Havekoloni**

**Referat af bestyrelsesmøde den 6. august 2024**

1. **Mødets gyldighed**

Dagsorden udsendt rettidig og 5 medlemmer af bestyrelses tilstede + suppleant. Forhindret i at deltage var Erik og Pernille.

Mødet er beslutningsdygtigt.

1. **Betaling af kloakering for 2024 til Odense Kommune**

Odense Havelodselskab og kolonihaveforbundets jurister er stadig i dialog med Odense Kommune vedrørende betalingen.

Odense kommune vil opkræve betaling bagud for 2023 på 3000 kr. pr havelod.

Dialogen går på bagudbetalingen for 2023 samt om kloakeringen kræver et tillæg til lejekontrakten med Odense Kommune.

Der hersker dog ingen tvivl om at vi skal betale for kloakeringen i 2024.

Vi vælger derfor at opkræve betaling for kloakering for 2024 nu. Odense Kommune har sat betalingen for hvert havelod til 3422 kr.

Længere udskydelse af betalingen, vil medføre et meget stort beløb som lægges på havelejen for 2025 (minimum betaling for 2 – måske 3 år).

Kasseren sender indbetalingskort på 3422 kr. ud til alle havelejere med frist på betaling 1. oktober 2024

Betaling af kloakering sker uanset om haven er kloakeret eller ej. Betalingen er for kloak-og vandrør lagt ude i gangene – samt brønde etableret inde på alle havelodder.

1. **Tjekliste til brug ved vurdering og salg af kolonihavehuse.**

Oplæg til tjekliste til bestyrelsens opgaver i forbindelse med vurdering og salg af kolonihavehuse blev gennemgået.

Den tilrettede liste er nu tilgængelig på Dropboks.

1. **Arbejdsdag 18.august**

Udvalget arbejder på liste til opgaver på arbejdsdagen dag.

Det ligger dog klart at der skal påbegyndes skur til foreningens havetraktor.

Skuret til havetraktoren skal bygges op af vejtraktorens skur.

Måske der bliver lavet en ekstra arbejdsdag i efteråret.

1. **Nye indkøb**

Der er købt / gamle vejtraktor til 15.000 kr. Den gamle sættes til salg.

Der skal indkøbes vogn mm. til havetraktoren.

1. **Foreningsmæssigt værdi**

Vi har haft store problemer med at få samlet 3 uafhængige vurderingsmænd til at vurdere foreningens bygninger.

Thy tager fat endnu en gang.

Bygningerne skal vurderes – det er en beslutning truffet af GF 2024

1. **Fejning af skorstene 2024**

Sekretæren begynder på at lave status på fejede skorsten i 2024 medio august.

Så har du ikke haft besøg af din skorstensfejer i år – så kontakt ham for en aftale.

1. **Nyt fra aktivitetsudvalget.**

Holdt møde den 5. august.

Der er fællesspisning den 19. august og høstfest den 7. september. Der kommer opslag på FB samt i Nyhedsbrev.

1. **Evt.**

Biodiversitet

Emma forslår at vi får kasser eller rabatter med vilde blomster. De øvrige mødedeltagere er meget positive for ideen.

Vi skal dog være opmærksom på at rabatter ikke bliver bløde om vinteren og at blomsterkasser kommer til at falde naturligt ind i miljøet.

Andre medlemmer ønsker beskæring / fældning af store – ikke fredede - træer i havekolonien. Der er mange ”amme” træer som nu kun skygger – måske andre træder vil kunne gavne fugle og insektlivet.

Fældning af træer kræver samarbejde med Odense Kommune.

Måske det ville være en ide at GF i 2025 nedsætter en arbejdsgruppe som skal komme med forslag til at øge biodiversiteten i Rosenbækken.